Publication: Magyar Közlöny
Issue: MK-2000-63 (Year: 2000, Number: 63)
Era: 1990-2004
Section: a 99/2000. (VI. 22.) Korm. rendelethez
Paragraph Index: 581

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — gyakorlati jegyek megszerzéséből, vizsgákból — kollokvium, szigorlat, nyelvvizsga —, a szakmai gyakorlat teljesítéséből, valamint a szakdolgozat elkészítéséből és a záróvizsga letételéből tevődik össze. 5.1. A kötelező szigorlatok száma: 2 I. komplex szigorlat a romológia történeti, jogi, szociológiai, szakmai tárgyainak köréből; II. komplex szigorlat a romológia kultúrtörténeti, néprajzi, nyelvi, szakmai tárgyainak köréből. 5.2. A szakdolgozat A szakdolgozat a szakképzetségnek megfelelő, a szakmai tárgyakhoz kapcsolódó írásbeli munka, amely tanúsítja, hogy a hallgató ismeri a cigányság társadalmi, kulturális helyzetének jellemzőit, tájékozott az erre vonatkozó hazai és nemzetközi szakirodalomban, jártas a forráselemzésben, a kutatási módszerek alkalmazásában és képes önálló alkotó munkára. 5.3. A záróvizsgára bocsátás feltételei: — a tantervben előírt követelmények teljesítése, — a témavezetőn kívül legalább egy opponens által bírált szakdolgozat benyújtása, — az előírt szakmai gyakorlatok teljesítése, — középfokú C típusú államilag elismert vagy azzal egyenértékű nyelvvizsga angol, francia, hindi, német, olasz, orosz vagy spanyol nyelvből, — alapfokú A típusú államilag elismert vagy azzal egyenértékű nyelvvizsga romani vagy beás nyelvből. 5.4. A záróvizsga részei: — a szakdolgozat megvédése, — komplex szóbeli vizsga, amely két részből áll: a romológia főbb elméleti és metodológiai kérdései, továbbá szakdolgozat témájához kapcsolódó szakmai ismeretek tárgykörének szakirodalma, kutatási eredményei és problémái. 5.5. A záróvizsga eredménye A záróvizsga eredménye a szakdolgozatra és az annak megvédésére adott érdemjegyek átlagából, valamint a szóbeli záróvizsga két érdemjegyéből képzett, egészre kerekített átlag. A Kormány határozatai A Kormány 1049/2000. (VI. 22.) Korm. határozata a szarvasmarha ágazat fejlesztéséhez nyújtott hitelek állami kezességvállalásáról szóló

Source: https://magyarkozlony.hu/hivatalos-lapok/118f6dfdc2f9480427a863b9eadb0a00b17a39a9/dokumentumok/213c4b497cb4924aa68b036aadec8792ed47858a/letoltes